Unirea Dobrogei cu România 


În ziua de 1 octombrie 1878, Rusia a ocupat Basarabia de Sud, după ce autoritățile 
române se retrăseseră din cele trei judeţe - Ismail, Cahul şi Bolgrad. „Totul s-a 
petrecut în cea mai deplină ordine”. În felul acesta, se făcuse primul pas „pentru 
îndeplinirea dispozițiunilor Tratatului de Pace de la Berlin”. 

Duminică, 8 octombrie, a avut loc intrarea solemnă a trupelor române victorioase în 
capitala țării, Bucureşti. Întreaga procesiune, pornită de la bariera Herăstrău, a fost 
grandioasă. La rondul al doilea de la Şosea fusese ridicat un mare Arc de Triumf - 
menit a indica „începutul căii de intrare a trupelor în Capitală”. În amintirea faptelor 
de eroism în războiul independenței, se schimbaseră denumirile unor artere centrale 
ale Bucureştilor. Strada principală (Podul Mogoşoaiei) luase numele de Calea Victoriei, 
alte străzi se numeau Griviţa, Plevna, Smîrdan, Rahova. În zilele următoare au început 
pregătirile în vederea unirii Dobrogei cu România. La 15 octombrie a fost promulgată 
o lege prin care se puneau la dispoziția Guvernului un milion de lei pentru „luarea în 
stăpînire a Dobrogei şi pentru primele organizări din acea provincie.” 

Delegaţia română pe lingă comisia europeană ce trebuia să fixeze frontiera 
româno-bulgară, era alcătuită din Mihail Pherekyde, delegat civil, şi din coloneii 
Slăniceanu, Arion și Fălcoianu. La Palat, Domnitorul stabilea, cu ministrul de război, 
generalul Alexandru Cernat, dispozițiunile pentru ocuparea militară, în primă etapă, a 
Dobrogei. O întreagă divizie de trupe urma să fie concentrată la Brăila, gata să înceapă 
marşul (de data aceasta paşnic) peste Dunăre. I.C. Brătianu şi M. Kogălniceanu au 
pornit-o, prin Călăraşi, spre Silistra, unde urmau să întilnească pe membrii comisiei 
europene rizaţi să stabilească noua fruntarie dobrogeană. De acolo, Kogălniceanu îşi 
continua drumul la Galaţi, unde trebuia să reprezinte România la întrunirea Comisiei 
Europene a Dunării. La 28 octombrie, prim-ministrul Brătianu comunica Principelui 
Domnitor, la Bucureşti, că fusese fixat de către comisia europeană primul punct al 
frontierei româno-bulgare, la „distanță de 800 metri spre răsărit de porțile Silistrei”, 
astfel că „poziţia dominantă Arab-Tabia cade în partea Românie”. 

Rusia își exprima dorința ca dispozițiile Convenţiei româno-ruse din 4 aprilie 1877 să 
fie deja extinse şi asupra Dobrogei româneşti. Guvernul român a răspuns, fireşte, că 
acest lucru va fi acceptat numai după preluarea provinciei sud-dunărene. 

Răminea lucru stabilit ca Domnitorul României să participe în persoană, în fruntea 
armatei, la luarea în stăpinire a Dobrogei. Într-un Consiliu de Miniștri, prezidat de 
Domnitor, la 10 noiembrie 1878, s-au fixat „normele pentru luarea în stăpînire a 
Dobrogei”. Pe de altă parte, s-a stabilit ca ministrul Kogălniceanu să comunice 
consulului rus la Bucureşti că Guvernul român trebuie să intre în stăpinirea Dobrogei 
înaintea deschiderii Parlamentului, mai cu seamă că „fără Parlament nu se putea 
încheia o nouă Convenţie de trecere a trupelor ruse prin teritoriul românesc”. 


Urmare a acestor ferme demersuri diplomatice, la 12 noiembrie, seara, sosea noutatea 
că „cererile româneşti au fost admise de Guvernul imperial” și că „s-a dat ordin 
autorităților ruseşti din Dobrogea să predea administraţia în miinile românilor”. 
Concret, ministrul rus Giers expediase baronului Stuart, la Bucureşti, telegrama 
următoare: „,... Neavind în vedere decit stricta executare a Tratatului de la Berlin, fără 
nici un gînd ascuns și presupunînd că Guvernul român are acelaşi sentiment, 
consimțim la amendamentul propus de Kogălniceanu (intrarea în vigoare a 
dispoziţiilor Convenţiei din 4 aprilie şi pentru Dobrogea numai după ce România lua 
în posesie respectiva provincie). Informează pe Belozeskovici că poate să procedeze la 
remiterea Dobroge”. Tot în acele zile, Domnitorul Carol a primit în audiență de 
rămas bun pe generalii ruşi Cerkasov şi Nikitin. Întregul Stat Major al armatei ruse 
pleca din România, strămutindu-şi Cartierul General în Basarabia. Concomitent, se 
strămuta „şi întreaga linie de etape”. 13 noiembrie. Principele Domnitor şi prim- 
ministrul Brătianu stabileau ultimele dispoziţii pentru intrarea armatei în Dobrogea. 
Brătianu îl preceda pe Domnitor la Brăila. In urmă, Kogălniceanu şi Principele Carol 
au redactat Proclamația către locuitorii Dobrogei şi Ordinul de zi către armată. Au 
fost numiți primii noi prefecți: la Tulcea - N. Opran, la Constanţa - G. Ghica. 
Comisar pentru chestiunile trecerii Dobrogei în stăpînire românească a fost numit tot 
N. Catargiu - „care supraveghease descărcarea afacerilor din Basarabia”. 

Proclamația Domnitorului României către dobrogeni, datată 14 noiembrie 1878, era o 
afirmare, era O asigurare şi era un îndemn: „Locuitori de orice naționalitate şi religie, 
Dobrogea - vechea posesiune a lui Mircea cel Bătrîn - de astăzi face parte din 
România. Voi de acum atîrnați de un Stat unde nu voința arbitrară, ci numai legea 
dezbătută şi încuviințată de națiune hotărăşte şi ocirmuieşte. Cele mai sfinte şi mai 
scumpe bunuri ale omenirii: viața, onoarea şi proprietatea sînt puse sub scutul unei 
Constituţii pe care ne-o rîvnesc multe țări străine. Religiunea voastră, familia voastră, 
pragul casei voastre vor fi apărate de legile noastre şi nimeni nu le va putea lovi, fără 
a-şi primi legitima pedeapsă... 

Armata română, care intră în Dobrogea, nu are altă chemare decît a menţine ordinea 
şi, model de disciplină, de a ocroti pașnica voastră vieţuire. 

Salutați dar cu iubire drapelul român, care va fi pentru voi drapelul libertăţii. drapelul 
dreptăţii ŞI al păcii. 

In curînd provincia voastră, pe cale constituțională, va primi o organizațiune 
definitivă. care va ţine seama de trebuințele şi moravurile voastre, care va așeza pe 
temelii statornice poziția voastră cetățenească. 

lubiţi ţara la a cărei soartă este lipită de acum şi soarta voastră”. 

14 noiembrie. După o noapte de călătorie, fără somn, Domnitorul Carol a ajuns în 
zorii zilei la Brăila. Aci i se pregătise - deşi în grabă - o frumoasă primire. Erau de față 
I.C. Brătianu, comandantul Diviziei militare ce urma să intre în Dobrogea, generalul 
G. Anghelescu, prefectul județului, ofițeri superiori, primarul în fruntea consiliului 


municipal al Brăilei, un numeros public manifesta pentru Suveranul României. 

În cadrul ceremoniei de tigoare, cu discursuri și urale din partea gazdelor, Principele 
Carol s-a adresat spontan asistenţei: „Prima bombă, aruncată asupra Brăilei, a fost 
semnalul de război; bateriile de la Calafat au răspuns la ea în aceeași zi! Prin luptele de 
dincolo de Dunăre s-a întărit neatirnarea și mărirea României; azi trecem a doua oară 
Dunărea, însă în pace şi linişte, spre a lua în stăpinire o ţară pe care armata noastră a 
cîştigat-o prin eroismul său!”. 

După încheierea acelei scurte festivități, Domnitorul a încălecat roibul său preferat şi a 
mers la locul unde era înșiruită Divizia militară. Pe un timp întunecoas şi umed, cu 
străzi noroloase, Principele a străbătut orașul călare în fruntea trupelor, apoi le-a trecut 
în revistă și s-a citit Ordinul de zi: 


„Soldaţi! 


Puterile Mari europene, prin Tratatul de la Berlin, au unit cu România 
Dobrogea, această veche posesiune a părinților noştri de mai înainte. 

Azi veti pune piciorul pe acest pămînt care devine din nou românesc! Însă 
acum veţi merge în Dobrogea, nu în calitate de cuceritori, ci de amici, ca frați 
al locuitorilor, care de azi înainte sînt concetăţenii noştri. 


Soldaţi! În această nouă Românie veţi găsi o populaţie care în cea mai mare 
parte este deja românească. Însă veţi găsi şi locuitori de alt neam şi alte 
credințe. Toţi aceştia, care devin membri ai Statului român, au aceleaşi 
drepturi la protecțiunea şi la dragostea voastră... 

Aşadar, drum bun soldați şi Dumnezeu să vă aibă în pază. 

Gîndul meu vă însoţeşte neîntrerupt. 


Trăiască România!” 


Pe o movilă din apropiere şi în fața unui altar de cimp, episcopul Dunării de Jos, 
Melhisedec, înconjurat de clerul său, a oficiat un Ie-Dezzp. Apoi, Principele Domnitor, 
călare, în fruntea Diviziei, a străbătut centrul orașului, salutat de miile de brăileni ieşiţi 
să întimpine cortegiul. 

Trecerea Dunării s-a făcut cu vapoarele. Domnitorul, Brătianu şi alte oficialități s-au 
îmbărcat pe vasul „Ştefan cel Mare”. 

Încă de dimineață flutura steagul românesc pe malul drept al Dunării. Fusese instalată 
acolo la repezeală şi o staţie de telegraf. De asemenea, erau prezenți mulți dobrogeni - 
mahomedani, români, bulgari - în aşteptarea momentului trecerii Dunării de către 
trupele române. 

Domnitorul şi prim-ministrul Brătianu au debarcat la Ghecet, în uralele noilor supuşi, 


Principele şi consilierul său prețuit „călcau astfel întiia oară pe o bucată de țară 
transdanubiană ce revenea la matca română”. De aci, Domnitorul României a urat 
„drum bun” trupelor, care porneau spre Măcin, cu steagurile tricolore filfiinde şi în 
sunetele imnului național. 

Principele Carol revenea în Capitală, unde îl aştepta Kogălniceanu cu textul Mesajului 
Domnesc pentru deschiderea Corpurilor Legiuitoare. 

La 15 noiembrie, Comisiunea din Tulcea „îndeplinea în modul prescris predarea 
administrației civile ruseşti din Dobrogea, în miinile autorităților românești”. 

Curînd, Guvernul Brătianu-Kogălniceanu - atît de solicitat în cei doi ani trecuţi - a 
intrat într-o inevitabilă criză ministerială, dar din cu totul alte cauze decît chestiunile 
Basarabiei şi Dobrogei. Mihail Kogălniceanu a ieşit din Guvern la 25 noiembrie 1878. 
Vorba lui Schiller -Maurul îşi făcuse datoria, şi de această dată, Maurul putea (trebuia) 
să plece. Şi a plecat... ministru plenipotenţiar al României la Paris... 

I.C. Brătianu şi-a refăcut Cabinetul, în coaliție cu alte forte şi personalități politice, şi s- 
a aşternut pe guvernare, pînă în anul 1888, cu o singură mică „vacanță” de două luni 
de zile, imediat după proclamarea Regatului (la 14 martie 1881). lată cum relata 
Domnitorul Carol scurtul interimat al fratelui Dumitru Brătianu: „Spre marea uimire a 
Regelui, |. Brătianu îşi dă demisia, motivînd-o în mod așa de stăruitor cu trebuința sa 
de odihnă, încît Regele nu poate să i-o refuze. |. Brătianu propune ca urmașul său pe 
fratele său Dumitru Brătianu, ministru la Constantinopol. 

Regele primeşte bucuros această propunere, însă spune lui I. Brătianu că îl consideră 
pe fratele său numai ca înlocuitor că îşi rezervă dreptul de a-l rechema în curind în 
capul afacerilor, deoarece e încă departe de a-şi fi împlinit misiunea. E adevărat că 
contururile exterioare ale Regatului sînt trase, însă opera internă nu este complectă şi 
Brătianu are mult de lucru pentru dezvoltarea sănătoasă a patriei sale”. 

I.C. Brătianu a revenit, în adevăr, la conducerea treburilor țării cu un Guvern care a 
durat din 9 iunie 1881 pînă la 22 martie 1888. În aceşti din urmă șapte ani a prezidat 
cu autoritate şi cu folos procesul consolidării Regatului Român. „Cucerirea Plevnei 
interne”, însă - după una din acele inspirate expresii ale lui C.A. Rosetti - s-a dovedit 
mult mai anevoioasă. Prea lunga guvernare aduce în adevăr un omagiu de continuitate 
şi de stabilitate îa administrarea țării. Însă în mod inevitabil şi expune, compromite, 
uzează. Din acest punct de vedere, este regretabil că I.C. Brătianu nu s-a retras la timp 
de la putere. În consecință, a trebuit să demisioneze în plină criză internă, cu agitaţii ce 
cochetau cu războiul civil. Din acest punct de vedere, bătrinețele i-au fost triste 
marelui bărbat de Stat lon C. Brătianu. Fiul său, lonel, l-a întrecut în strălucire... dar şi 
în noroc; lui pînă şi moartea i-a venit la timp, în plină apoteoză, în noiembrie 1927, 
fundcă ne este imposibil să ne imaginăm ctitorul României Mari asistînd - bătrin şi 
neputincios - la ravagiile crizei economice, la autorestaurarea lui Carol Caraiman pe 
Tronul României, la ciopirțirea României în dramatica vară a anului 1940. 

Un adversar respectabil al Brătienilor, conservatorul junimist Titu Maiorescu, a facut 


cel mai reuşit portret în alb şi în negru (cu lumini şi cu umbre) al artizanului 
Independenţei absolute de Stat și al Regatului, care a fost lon C. Brătianu. În Istoria 
contemporană a României (1866-1900), Litu Maiorescu are aceste două caracterizări 
antologice. Prima: „Oricite întîimpinări se pot face şi le-am făcut şi noi în paginile 
precedente în contra acțiunii politice a Guvernului liberal din acea epocă, meritul lui 
lon Brătianu de a fi participat la război şi de a fi provocat proclamarea şi 
recunoaşterea Regatului, rămîn covărşitoare. Numele său este pentru totdeauna 
împreunat cu cel mai mare eveniment al Istoriei noastre contemporane”. 

A doua: „lon C. Bratianu, dominat de simțămîntul omnipotenței sale, se arată tot mai 
rar la Cameră; la atacurile opoziţiei ori nu răspunde deloc, ori răspunde cu violență; pe 
Fleva îl numeşte «butoi fără fund», lui Kogălniceanu îi zice că-i dă «tot ce cere». Închis 
în micul cerc al unei camarile de familiari, el se ocupă cu toate amănuntele 
administrației şi devine tot mai insensibil la observările puţinilor membri independenți 
din partid, cu cât toți ceilalți l-au deprins la cea mai oarbă supunere... 

Şi Ion C. Brătianu tot nu vrea să înțeleagă că venise momentul retragerii, venise de 
mult. Uitind marele adevăr zis de Bismarck la Versailles în fața detegaților francezi: /z 
Patrie veut &re servie et non pas domine, €l persistă cu orice preţ la Guvern, şi mulţi din 
partizani sînt convinși că Brătianu e ministru pe viață”. 

După Congresul şi Tratatul de Pace de la Berlin (1878), Franţa şi Anglia s-au arătat 
oarecam dezinteresate de Balcani și de Orient, România resimțea din plin experienţa 
dureroasă avută cu marele aliat din războiul de independență. In atari situații, 
Guvernul Brătianu, susținut asiduu de Regele Carol, a început să caute o apropiere de 
Germania și, vrind-nevrind, de Austro-Ungaria. Contactele s-au derulat cu încetul, mai 
întîi în domeniile comerciale, economice şi apoi sub aspect politic. Noua orientare 
politică presupunea destule inconveniente, şi toate venind dinspre vecina de la nord- 
vest. Era greu să ajungi la încheierea unei aliante cu Austro-Ungaria, care subjuga 
nemilos românii din monarhia bicefală. Era anevoios să accepți semnarea unui tratat 
cu imperialo-regalii de la Viena şi Budapesta, care în chestiunea Dunării se infiltraseră 
abuziv, internaționalizînd dupa bunul lor plac navigația pe marele fluviu pina la 
vărsarea lui în Marea Neagră. 

Totuşi, frica de ruşi a pățiților prim-ministni Brătianu şi Rege Carol i-a făcut să 
semneze, la 30 octombrie 1883, Tratatul secret cu Puterile Centrale, grupate în Tripla 
Alianță (Germania, Austro-Ungaria, Italia). Diplomaţia austro-ungară a încercat atunci 
să introducă în textul negociat al Tratatului - cu referire expresă la România şi la 
Austro-Ungaria - „obligaţia de a nu tolera nici un fel de acţiune politică îndreptată 
împotriva intereselor celuilalt Stat”. I.C. Brătianu a protestat, sub motivaţia că ar fi cel 
puţin imprudent a se exprima o vădită neîncredere tocmai înlr-un tratat de alianță. Aşa 
a rămas Tratatul secret de la 1883 fără dispoziţia înşelătoare prin care Austro-Ungaria 
voia să se asigure că românii de pe ambele versante ale Carpaţilor vor putea fi 
împiedicaţi să se manifeste întru Unire” 


Acest "Tratat - ferecat în seiful Regelui Carol - a fost reînnoit de trei ori: la 1892, 1902 
şi, ultima oară, la anul 1913, în timpul războaielor balcanice. Existenţa Tratatului era 
bănuită de mulți, ştiută cu siguranță de puţini, Însă numai 2-3 prim-miniștri români au 
avut cunostință de conţinutul lui. N-a fost adus în dezbaterea Parlamentului din teama 
că nu va fi ratificat, fiindcă se ştia că este absolut nepopular. 

Alianța aceasta cu „Centrali” a avut efecte pozitive, în ceea ce priveşte ieşirea tinărului 
Regat din izolarea diplomatică în care se afla; mai mult, i-a asigurat României o anume 
preponderență în sud-estul european; au fost şi unele beneficii de natură comercială, 
economică. 

Cu toate acestea, consecinţele sale negative au fost mult mai mari. A dus la stagnarea 
acțiunilor purtate pentru întregirea național-teritorială a României, a îngreunat formele 
şi posibilitățile de ajutorare a românilor asupriți din monarhia austro-ungară. Liderii 
naționali români din Transilvania așa au şi calificat la început Tratatul - ca pe o primă 
de încurajare a „hegemoniei maghiare”, în detrimentul românilor ardeleni. Presa 
franceză socotea Tratatul ca pe o crimă de „„/ese-nazon “, gest ignobil de care ar fi putut 
fi cruțat „nobilul popor român”. 

Astfel că, în perspectiva timpului atoatejudecălor, Tratatul secret încheiat de România 
cu Tripla Alianţă apare ca mergînd împotriva intereselor național-teritoriale şi chiar a 
curentului unionist al marii majorități a românilor. Așa se face că el a fost total 
inoperant atit la 1914, cînd s-a declanşat războiul mondial, cât şi la 1916, cînd a intrat 
România în acțiunea pentru întregire națională. 

Dar ce se mai putea cere unei generaţii de oameni politici şi de bărbați de Stat care 
făcuseră, într-o viață de om, o revoluţie (1848), o ţară (1859), proclamaseră 
independența absolută (1877) şi făuriseră Regatul Român (1881)? Generaţia Brătianu- 
Kogălniceanu era la apogeu, mai mult nu mai putea da. Grija, marea lor grijă era să 
consolideze ceea ce ctitorisetă cu atita muncă şi cu atitea sacrificii. Abia după ce 
Regatul Român devenea puternic şi înfloritor, se putea gîndi asupra procesului de 
unitate național-teritorială. Dar porunca aceasta testamentară le era lăsată fulor şi 
nepoților, cărora le-au trecut mîna norocoasă şi au înfăptuit, la rîndu-le, România 
Mare. 

Desigur, fuseseră emoționante şi pline de adinci semnificații gesturile românilor 
transilvăneni, bănățeni şi bucovineni de sprijinire a României în războiul 
independenţei absolute. Simbolul căpitanului bănăţean Moise Grozea, rănit în două 
rînduri pe cimpui de luptă din Balcani, spunea mult, foarte mult; mai cu seamă că 
astfel de exemple fuseseră cu sutele. Căpitanul erou Moise Grozea scrisese lui lacob 
Mureşanu, la Braşov, aceste profetice cuvinte: a spune ungurilor că nu s-au născut încă 
turcii care să fie în stare să arunce armata Domnitorului Carol peste Dunăre...; n-o să 
aibă deci ungurii „plăcerea de-a ne vedea aruncaţi peste Dunăre. Decit aceasta, mai 
curînd ne pot vedea aruncați peste Carpaţi”. Frumos, foarte frumos spus, numai că 
momentul Unirii nu venise încă... 


Teoretic, lon Ghica putea să afirme într-o scriere a sa că „la români aspirațiunea către 
Unire nu este tendință de mărire sau cotropire, ci este spirit de conservare şi de 
legitimă apărare în contra vecinilor ce-i înconjoară, căci temerea de cotropire şi 
reducerea lor la o stare de inferioritate și umilire este încă mare și le impune datoria de 
a căuta să devie un 9747 puternic, ca să-şi poată apăra cu succes existența”. Profundă 
cugetare, în adevăr, pentru anul 1892, dar timpul Marii Uniri nu venise încă... 

Regele Carol - cu toate îndemnurile la prudenţă venite din partea tatălui său, Prințul 
Carol-Anton, din partea împăraților şi cancelarilor occidentali - a sprijinit şi apărat pe 
cît 1-a stat în putință drepturile național-culturale ale românilor din Austro-Ungaria. I-a 
îndemnat să facă „mişcarea memorandistă” şi i-a apărat în fața împăratului Franz 
Joseph, cînd cu faimosul lor proces din 1894. Pe unul din liderii mișcării naționale din 
Ardeal, moderatul Teodor Mihali, i-a primit în răstimp de 15 ani de 22 de ori în 
audiență, dar mai mult decît să-i mărturisească părerea, „convingerea sa intimă că 
Transilvania se va alipi într-o zi de România, prin împlinirea principiilor de dreptate”, 
ŞI să-l dea o fotografie cu chipul perechii regale, pe dosul căreia a scris „răbdare şi 
încredere, 1905” - n-a putut face. 

Şi pentru ca să fim şi mai convingători, atunci cînd susţinem că generația de aur a 
Unirii Principatelor, Independentei şi Regatului își rostise în chip exemplar mesajul 
său, îşi încheiase în triumf misiunea istorică, vom apela la două citate adinc grăitoare 
din opera lui Kogălniceanu. Primul a fost rostit în şedinţa Parlamentului din 28 
septembrie 1878: „... Ce aspiraţiuni o să avem noi, românii? Să le avem peste Carpaţi 
sau peste Prut? Ar cuteza dl. D.A. Sturdza să îndemne ţării sale o asemenea politică 
revoluționară, şi cu asemenea politică credem noi a asigura viitorul patriei noastre? 
Dumnezeu poate în viitor să plece munții și să usuce rîurile, dar noi dacă voim să 
intrăm ŞI să trăim în pace în familia statelor europene trebuie să ne rostim în lege de a 
trăi bine şi liniștit cu vecinii noştri, cu rușii şi cu ungurii, repudiind orice politică de 
revendicare peste Prut şi peste Carpaţi”. 

Al doilea citat este din 1888 şi se află cuprins într-o scrisoare adresată Mureşenilor din 
Braşov, cu prilejul sărbătoririi semicentenarului „Gazetei Transilvaniei”: „Noi, românii 
din Regat, un minut n-am fost, nu sîntem fără a împărtăşi durerile voastre, fără a 
simpatiza cu sforțările voastre pentru asigurarea naționalității române, acolo unde 
Dumnezeu şi divul Traian au implintat-o, căci ştim că atunci, cînd - dar aceasta nu va 
fi - cînd naționalitatea română ar fi stinsă peste Carpaţi, nici noi, românii de dincoace 
de Carpaţi nu vom avea propria noastră existență națională asigurată... 

Facă Dumnezeu și energia voastră, ca jubileul de 100 de ani să se serbeze în mijlocul 
unei națiuni fericite, adică ajunse la culmea împlinirii dreptelor sale aspirații”. 

Astfel numea imperativele timpului său omul politic şi istoricul Mihail Kogălniceanu. 
Ceea ce nu înseamnă că un bărbat politic şi un gînditor de talia lui Kogălniceanu n-a 
întrevăzut Marea Unire a tuturor românilor, n-a luat atitudine dirză împotriva 
nedreptăților de care aveau parte românii de peste Carpaţi, că n-a amendat cu toată 


severitatea politica duplicitară a unor oportuniști ca D.A. Sturdza, în problema 
națională. A protestat, a criticat, a apărat. Dar atit. La zenitul unei vieți glorioase, 
generaţia lui Kogălniceanu şi Brătianu nu mai putea decit să facă gestul frumos al 
schimbului de ştafetă către generația următoare, tînără şi mai norocoasă, cărela i-a fost 
dat să realizeze visul visurilor: Unirea cea mare și veșnică. 

Cînd, la 1912, a apărut conflictul din Balcani, s-a văzut dintr-o dată deosebirea de 
vederi, de metodă şi de temperament dintre generaţii. Regele Carol I şi prim-ministrul 
Titu Maiorescu făceau paşii mărunți, prudențţi și şovăielnici ai frumoşilor părinți albiți 
de grijile țării, țintind timid la întregirea României în direcție exact opusă decit o 
faceau noii protagoniști al vieții politice românești, în frunte cu providențialul lon I.C. 
Brătianu Bătrinul Rege şi venerabilul său consilier se nevoiau să rectifice o fruntarie în 
Dobrogea, ce l-a făcut pe P.P. Carp să observe cu ironie că el are pămînt mai mult pe 
moşia de la Ţibăneşti decit fişia dobrogeană obținută de fostul său prieten Maiorescu. 
Pe cînd lonel Brătianu lansa la 8 septembrie 1913 faimoasa Scrisoare-Prograzp a marilor 
reforme agrară şi electorală și dădea semnalul acțiunii naționale pentru întregirea 
României. 


